open-index/open-wikipedia-markdown huggingface dataset:
উপবৃত্ত

ডান|থাম্ব|কণিকের সাথে একটি সমতল ক্ষেত্রের এমন ছেদের ফলেই উপবৃত্তের জন্ম হয়
একটি কণিককে একটি সমতল ক্ষেত্র দ্বারা যদি এমনভাবে ছেদ করানো হয় যাতে ফলাফল হিসেবে একটি বদ্ধ বক্রের জন্ম হয় তাহলে উক্ত বদ্ধ বক্রটিকে বলে **উপবৃত্ত** ()। এটি এক ধরনের সমতল বক্র। বৃত্ত একটি বিশেষ ধরনের উপবৃত্ত। ছেদক সমতল ক্ষেত্রটি যদি কণিকের অক্ষের সাথে সমকোণ তৈরি করে তাহলে উৎপন্ন বদ্ধ বক্রের নামই বৃত্ত। উপবৃত্তের আরেকটি সংজ্ঞাও দেয়া যায়: উপবৃত্ত একটি তলে অবস্থিত এমন সকল বিন্দুর সঞ্চারপথ যারা, দুটি নির্দিষ্ট বিন্দু থেকে যাদের দূরত্বের যোগফল সর্বদা একটি নির্দিষ্ট ধ্রুবকের সমান।

উপবৃত্ত সব সময়ই আবদ্ধ বক্র এবং কণিক ছেদের একটি বদ্ধ অংশের ফলাফল। এ ধরনের কণিক ছেদের অন্য দুটি ফলাফল হচ্ছে অধিবৃত্ত এবং পরাবৃত্ত যারা যথাক্রমে মুক্ত এবং অনাবদ্ধ ছেদের ফলাফল।

 ** আরেকটি সংজ্ঞাঃ **  উপকেন্দ্র ও দিকাক্ষ (নিয়ামক) থেকে যে চলমান বিন্দুর দূরত্বের অনুপাত ১ অপেক্ষা ছোট একটি ধ্রুবক, তার সঞ্চারপথকে উপবৃত্ত বা Ellipse বলে।
এক্ষেত্রে 0

বিষয়শ্রেণী:কণিক
বিষয়শ্রেণী:বক্র
বিষয়শ্রেণী:প্রাথমিক আকার
বিষয়শ্রেণী:কনিক
কেপলার অনুমিতি

thumb|কেপলারের লেখা ''স্ত্রেনা সেউ দে নিভে সেক্সাংগুলা'' বইয়ের একটি ছবিতে তার অনুমিতিটির বর্ণনা দেখা যাচ্ছে
১৬১১ সালে জার্মান জ্যোতির্বিদ ও গণিতবিদ ইয়োহানেস কেপলার প্রস্তাব করেছিলেন যে, বদ্ধ সজ্জা (close packing) সম্ভাব্য সবচেয়ে নিবিড় গোলক সজ্জা (sphere packing), তার নাম অনুসারে এই গাণিতিক অনুমানটির নাম রাখা হয়েছে **কেপলার অনুমিতি** (ইংরেজি ভাষায়: Kepler conjecture)। উল্লেখ্য বদ্ধ সজ্জা ঘনকীয় (cubic) বা ষড়ভুজীয় (hexagonal) দুই ধরনেরই হতে পারে যাদের সর্বোচ্চ ঘনত্ব \pi/(3\sqrt{2}) বা ৭৪% এর একটু বেশি।

১৯৯৮ সালে মার্কিন গণিতবিদ *টমাস ক্যালিস্টার হেইলস* কেপলার অনুমিতি প্রমাণ করতে পেরেছেন বলে দাবী করেন। তার প্রমাণটি বেশ দীর্ঘ ছিল, তিনি Fejes Tóth কর্তৃক ১৯৫৩ সালে প্রস্তাবিত একটি পদ্ধতি অনুসরণ করে কম্পিউটার সিম্যুলেশনের মাধ্যমে অনেক ধরনের বিন্যাস নিয়ে পরীক্ষা চালিয়ে দেখার চেষ্টা করেন সকল ক্ষেত্রে অনুমিতিটি সঠিক কিনা। তার সিম্যুলেশনের কারণে বর্তমানে কেপলার অনুমিতিকে ৯৯% সঠিক বলা যায় এবং এটিকে একটি তত্ত্ব হিসেবে প্রহণ করার সময় প্রায় এসে গেছে।

## তথ্যসূত্র


বিষয়শ্রেণী:ইয়োহানেস কেপলার
বিষয়শ্রেণী:জ্যামিতি
বিষয়শ্রেণী:গোলক
কার্তবীর্য

থাম্ব|কার্তবীর্য
**কার্তবীর্য**(Saiph,κ Ori, κ Orionis) তারাটি কালপুরুষ নক্ষত্রমন্ডলের ৬ষ্ঠ  উজ্জ্বল তারা। কালপুরুষ নক্ষত্রমন্ডলের যে চারটি তারা চতুর্ভুজ আকার তৈরি করে, কার্তবীর্য তারাটি সেই চতুর্ভুজের দক্ষিণ-পূর্ব কোণে অবস্থিত। উত্তরগোলার্ধের দক্ষিণ আকাশে এই তারাটি কালপুরুষের নিচের বামপার্শ্বে এবং দক্ষিণগোলার্ধের উত্তর আকাশে এই তারাটি কালপুরুষের উপরের ডানপার্শ্বে দেখা যায়। এর আরবি নাম *সাইফ আল জাব্বার* যার অর্থ হচ্ছে দানবের তলোয়ার।.

কার্তবীর্য কালপুরুষের ৬ষ্ঠ তম তারা যার আপাতমান ২.১। এই তারাটি পৃথিবী থেকে ৬৫০ আলোকবর্ষ দূরে যা বাণরাজা তারার দূরত্বের সমান। কিন্তু এর ঔজ্জ্ব্ল্য বাণরাজার থেকে কম কারণ যদিও কার্তবীর্য তারাটি একটি গরম তারা যার পৃষ্ঠতলের তাপমাত্রা ২৬,৫০০ কে. কিন্তু এর বেশিরভাগ শক্তি আলট্রা ভায়োলেট হিসেবে বিক্ষিপ্ত হয় যা মানুষের চোখে ধরা পরেনা, যার কারণে একে বাণরাজার থেকে ক্ষীণ দেখায়। এই তারার ঔজ্জ্বল্য কিছুটা (০.০৪ মাত্রার) পরিবর্তীত হয়।

সূর্যের সাথে তুলোনা করলে এটি একটি বিরাট তারা, যার ভর সূর্যের ভরের ১৪-১৭ গুণ এবং ব্যাসার্ধ সূর্যের ব্যাসার্ধের ২২ গুণ বড়। এটি একটি অতিদানব তারা যার জ্বালানী হাইড্রোজেন গ্যাস নিঃশেষ হয়ে গেছে। কার্তবীর্যের একটি নাক্ষত্রিক বায়ুমন্ডল আছে এবং এটি খুব দ্রুত এর ভর হারাচ্ছে যার হার সূর্যের ভর হারানোর হারের /বছর গুণ। কালপুরুষের বড় তারাগুলো পরস্পরের সাথে ধাক্কা খেয়ে টাইপ II সুপারনোভা হিসেবে বিস্ফোরিত হবে।

## তথ্যসূত্র

## বহিঃসংযোগ
* Saiph (Kappa Orionis)

বিষয়শ্রেণী:নক্ষত্র
Orionis, Kappa
বিষয়শ্রেণী:B-type giants
Orionis, 53
038771
বিষয়শ্রেণী:Orion constellation
বিষয়শ্রেণী:Variable stars
বিষয়শ্রেণী:Stars with proper names
বিষয়শ্রেণী:কালপুরুষ (তারামণ্ডল)
আইওটা অরিয়নিস

**আইওটা অরিয়নিস** (ι Ori, ι Orionis) কালপুরুষের তলোয়ারের সবচেয়ে উজ্জ্ব্ল তারা এবং তলোয়ারের মাথায় অবস্থিত। আরবিতে এই তারাটি "না'ইর আল সাইফ" নামে পরিচিত যা অর্থ হচ্ছে তলোয়ারের উজ্জ্ব্লতম অংশ।

আইওটা অরিয়নিস চারটি তারার সমন্ব্যয়ে গঠিত যার দুটি তারা এর মূল গাঠনিক তারা। তারা দুটির একটি হচ্ছে ও৯ III (নীল দানব তারা) শ্রেণীর অপরটি হচ্ছে বি০.৮III/IV শ্রেনীর। এবং দ্বিতীয় তারাটি খুবই অণুজ্জ্ব্ল। এই তারা দুটির নাক্ষত্রিক বায়ু মন্ডলের সংঘর্ষের ফলে এগুলো 'এক্স-রে' এর প্রধান উৎস। আশ্চর্যজনক এই যে, তারা দুটির বয়স ভিন্ন যা খুবই ব্যতিক্রমী। দ্বিতীয় তারাটির বয়স প্রথম তারাটির দ্বিগুণ। এই তারাদুটির উচ্চ উপকেন্দ্রিক কক্ষপথ এবং বয়সের পার্থক্য হতে ধারণা করা হয় যে, তারা একই সাথে সৃষ্টি হয়নি, বরং একটি তারা হতে ভর স্থানান্তরের মাধ্যমে অপর তারাটির সৃষ্টি হয়েছে।

## তথ্যসূত্র

## বহিঃসংযোগ
* Iota Orionis by Dr. Jim Kaler.
* David Darling's encyclopedia entry

বিষয়শ্রেণী:কালপুরুষ (তারামণ্ডল)
বাংলা ভাষা আন্দোলনের সময় রাজনৈতিক দলগুলোর ভূমিকা

বাংলা ভাষা আন্দোলনের রাজনৈতিক দলের সংখ্যা অনেক ছিলো না। সেই সময় মুসলিম লীগ, ছিল প্রধান সারি একটি দল। প্রধানত আওয়ামী লীগ, জাতীয় কংগ্রেস এবং পূর্ব পাকিস্তান কমিউনিস্ট পার্টি এই আন্দোলনে সমর্থনে ছিলো।

## জাতীয় কংগ্রেস
জাতীয় কংগ্রেস ছিলে এইসময় বিরোধীদলীয় পার্শ্ব কেবলমাত্র দল। বিধানসভা এবং গণপরিষদ উভয় স্থানে তারা ভাষা চাহিদার দাবি যুক্তিসহ উল্লেখ করেন। এই দাবির ফলে কিছু সদস্যদের ভারতীয় চর হিসাবে আখ্যায়িত করা হয় এবং তারা সরকার দ্বারা নিগৃহীত হয়েছিলেন। কিছু নেতাদের গ্রেফতার করা হয় এবং তাদের একজনকে কারাগারের ভেগত হত্যা করা হয়। 

## আওয়ামী লীগ
নতুন যাত্রা শুরু করা আওয়ামী লীগ আন্দোলনে সক্রিয় ভূমিকা পালন করে। তাদের সহ - চেয়ারম্যান আতাউর রহমান খান আন্দোলনে সহযোগিতা করার লক্ষ্যে গঠিত কেন্দ্রীয় রাষ্ট্রভাষা কার্মপরিষদের সভাপতি হিসাবে নির্বাচিত হন। তাদের নেতাকেও কারাহেফাজতে অত্যাচারের সম্মুখীন হতে হয়। 

## কমিউনিস্ট পার্টি

ভাষা আন্দোলনের চূড়ান্ত সময়ে সরকার এটিকে কমিউনিস্টদের একটি অন্তর্ঘাত হিসেবে বর্ণনা করে। তাদের মতে, স্থানীয় কমিউনিস্টরা ভারতীয় কমিউনিস্টদের দ্বারা চক্রান্তের শিকার হয়েছিল।
সমগ্র আন্দোলনের সময়, কমিউনিস্টদের কার্যক্রম অনেক ভাবেবিদ্ধ হয়েছিল। তমদ্দুন মজলিশ একবার কমিউনিস্টদের এই আন্দোলনে যোগ দেয়ার জন্য আহ্বান জানিয়েছিল। কমিউনিস্ট পার্টির বিরুদ্ধে তারা অভিযোগ করে যে, তারা এই আন্দোলনে বাধা সৃষ্টি করছে এবং তারা এতটাই দুর্বল যে তারা আন্দোলনে কোনো ধরনের অবদান রাখতে অপারগ।
১৯৪৮ সালে, প্রখ্যাত ভারতীয় কমিউনিস্ট নেতা মোজাফ্ফর আহমেদ ঢাকা সফরে আসেন (ঢাকা হিসাবে তারপর পরিচিত) এবং দলের বৈঠকে অংশগ্রহণ করেন। সেখানে তমদ্দুন মজলিশ তাদের এই আন্দোলনে যোগ দেয়ার জন্য আহ্বান জানালে সেটি প্রত্যাখ্যান করা হয়েছিল। মোজাফ্ফর তার এই অবস্থানের পক্ষে যুক্তি দেন যে, সরকারের পক্ষ থেকে এটিকে ভারত সমর্থিত আন্দোলন হিসাবে আখ্যা দেওয়া, তাই এটি এড়ানোর জন্য তিনি প্রস্তাবটি প্রত্যাখ্যান করেছেন।

১৯৫২ সাল থেকে, সরকার কমিউনিস্ট পার্টিকে নিষিদ্ধ ঘোষণা করলে তাদের প্রকাশ্য কার্যক্রম বন্ধ করে দিতে হয়েছিল। এই সময়ে তাদের সংগঠিত ক্ষমতা হারিয়ে গিয়েছিল। তাদের নেতাদের প্রায়ই গ্রেপ্তার, নির্যাতন করা হতো এমনকি কারাগারের ভেতর হত্যাও করা হয়েছে। তবে ১৯৪০ এর আন্দোলন কমিউনিস্টরা নৈতিকভাবে সমর্থন করেছিলো। বাংলা এবং উর্দুকে সমান মর্যাদা দেয়ার প্রথম প্রস্তাবটি দেয়া হযেছিল কমিউনিস্টরা পক্ষ থেকে। ১৯৪৮ এর মোহাম্মদ তোয়াহা এবং ১৯৫২ এর অন্যতম প্রধান ছাত্রনেতা আব্দুল মতিন ছিলেন কমিউনিস্ট পার্টির সদস্য। 

## উদ্ধৃত বাক্যসমূহ

## তথ্যসূত্র
* 

## বহিঃসংযোগ

বিষয়শ্রেণী:বাংলা ভাষা আন্দোলন
ফোরো রোমানো

thumb|right|ফোরো রোমানো
**ফোরো রোমানো** (, , ) বা **রোমান ফোরাম** রোম শহরের কেন্দ্রে অবস্থিত একটি আয়তাকার ফোরাম বা প্লাজা যার চারদিকে প্রাচীন রোমের অনেক সরকারি স্থাপত্যের ধ্বংসাবশেষ রয়েছে। এটি তদানীন্তন রোমের সবচেয়ে গুরুত্বপূর্ণ ফোরাম। এর অবস্থান কাপিতোলিনো পর্বত এবং পালাতিনোর মাঝামাঝি একটি নিম্নভূমিতে। রোমান প্রজাতন্ত্রের যুগে এই স্থানে গণসমাবেশ, সালিশ, গ্ল্যাডিয়েটরদের যুদ্ধ ইত্যাদি হতো এবং এখানে তখন প্রচুর দোকান ও খোলা বাজার ছিল। রোম সম্রাজ্যে রূপান্তরিত হওয়ার পর যখন ধর্ম ও ধর্মনিরপেক্ষ বিভিন্ন অনুষ্ঠানের কেন্দ্র হয়ে ওঠে তখন এখানে বেশ কিছু মন্দির ও সৌধ নির্মাণ করা হয়। সব মিলিয়ে বেশ কয়েক শতাব্দী যাবৎ এটি রোমের নাগরিক জীবনের কেন্দ্র ছিল।

কোলোসেও-র বেশ কাছে অবস্থিত এই ফোরামে বর্তমানে কেবলই প্রত্নতাত্ত্বিক নিদর্শনের সংগ্রহশালা। এখনও কিছু কিছু স্থানে খনন কাজ চলছে। এসব দেখতে নিয়মিত প্রচুর ইতালীয় ও আন্তর্জাতিক দর্শনার্থী ভিড় জমায়। প্রাচীন রোমের অনেক গুরুত্বপূর্ণ স্থাপনার অবস্থান ছিল ফোরামের বেশ কাছে। এই রাজ্যের প্রাচীনতম কিছু উপসনালয় ও মন্দিরের অবস্থান ফোরামের দক্ষিণ-পূর্ব প্রান্তে। যেমন ৮ম খ্রিস্টপূর্বাব্দে নির্মীত রাজকীয় বাসভবন বা রেজিয়া, ৭ম খ্রিস্টপূর্বাব্দের ভেস্তার মন্দির, এবং একে ঘিরে অবস্থিত ভেস্তাল কুমারীদের বাড়ি। রোমান সম্রাজ্যের উত্থানের পর এর সবগুলোরই পুনর্নির্মাণ করা হয়। উত্তর-পশ্চিম দিকের ঐতিহাসিক উপসনালয়গুলোর মধ্যে আছে উমবিলিকুস উর্বিস এবং ভোলকানাল (ভালকানের উপসনালয়)।

## গুরুত্বপূর্ণ প্রত্নতাত্ত্বিক নিদর্শনসমূহ
# একটি বড় পাথরে উৎকীর্ণ নিবেদন বাক্য
# কাইয়ুস এবং লুসিয়ুস কাইজারের পোর্তিকো বা বারান্দা
# তাবের্নাই নোভাই
# ভেনাস ক্লোকিনার মন্দির
# ফুলভিয়া-আইমিলিয়ার বাসালিকা
# লাপিস নিগার
# কোমিশিয়া
# কুরিয়া ইউলিয়া
# মার্সের মূর্তির ভিত্তিপ্রস্তর
# আর্কাদিয়ুস, হোনোরিয়ুস ও থেওদোসিয়ুসের স্তম্ভের ভিত্তিপ্রস্তর
# সেপ্তিমিয়ুস সেভেরুসের আর্ক
# কনস্তান্তিনুস ২-এর স্তম্ভের ভিত্তিপ্রস্তর
# দেকেন্নালিয়া
# রাজকীয় রোস্ত্রা
# রোস্ত্রা ভান্দালিকা
# মুন্দুস বা উমবিলিকুস উর্বিস
# আরা সাতুর্নি
# মিলিয়ারিয়ুম আউরেউম
# তাবুলারিয়ুম
# কনকর্ডের মন্দির
# ভেসপাসিয়ান ও তিতুসের মন্দির
# দেই কনসেন্তেসের মন্দির

## তথ্যসূত্র

বিষয়শ্রেণী:রোমান প্রত্নতত্ত্ব
বিষয়শ্রেণী:ইতালির প্রত্নতাত্ত্বিক নিদর্শন
ইবনে ফিরনাস

**আব্বাস ইবনে ফিরনাস** (আরবী عباس بن فرناس) (৮১০-৮৮৭ খ্রিষ্টাব্দ) ছিলেন বার্বার বংশদ্ভূত আন্দালুসিয় মুসলিম পলিমেথ বা বহুশাস্ত্রবিশারদ। তার আসল নাম আব্বাস আবু আলকাসিম ইবনে ফিরনাস ইবনে ইরদাস আল তাকুরিনি। তিনি ছিলেন একজন আবিষ্কারক, প্রকৌশলী, উড্ডয়ন বিশারদ, চিকিৎসক, আরবি সাহিত্যের কবি এবং আন্দালুসিয় সুরকার। তাকে বলা হয় বিমান এবং বিমানের পিতা। ইবনে ফিরনাস প্রথম মানব বহনকারী গ্লাইডার তৈরি করেছিলেন এবং দু'টি সফল উড়ানের চেষ্টা করেছিলেন।

তিনি আন্দালুসের ইযন-রেন্ড ওন্ডায় (বর্তমান স্পেনের রন্ডা) জন্মগ্রহণ করেন এবং কর্ডোবা আমিরাতে বসবাস করতেন। উড্ডয়নের প্রচেষ্টার জন্য তিনি সমধিক পরিচিত। চাঁদে ইবনে ফিরনাস গহ্বরটি ইবনে ফিরনাসের নামে নামকরণ করা হয়েছে।

## কর্ম
ইবনে ফিরনাস আল-মাকাতা নামক জলঘড়ির নকশা করেন। এছাড়াও তিনি স্বচ্ছ কাচ নির্মাণের জন্য যন্ত্রের নকশাও প্রণয়ন করেন। তিনি জ্যোতির্বিজ্ঞানের জন্য প্ল্যানিস্ফিয়ার নামক যন্ত্র ও পাঠের উপযোগী লেন্স প্রস্তুত করেন। গ্রহ নক্ষত্রের ঘূর্ণন প্রদর্শনের জন্য কার্যকর মডেলও তিনি প্রস্তুত করেন। তার আরেকটি গুরুত্বপূর্ণ আবিষ্কার হল পাথরের স্ফটিককে কাটার প্রক্রিয়া। তার এই আবিষ্কারের ফলে স্পেন কোয়ার্টজ কাটার জন্য মিশরের উপর নির্ভরশীলতা থেকে রেহাই পায়। ইতিপূর্বে স্পেন এই ব্যাপারে মিশরের উপর নিভরশীল ছিল।

নিজের বাড়ির একটি কক্ষে নক্ষত্র, মেঘ,বজ্র, আলোকপাত এসব দেখার ব্যবস্থা করেন যা তার ভূগর্ভস্থ গবেষণাগারে যান্ত্রিক পদ্ধতির প্রয়োগের মাধ্যমে করা হয়েছিল।

## উড্ডয়ন
থাম্ব|200px|আব্বাস ইবনে ফিরনাস সেতু, কর্ডো‌বা।
আকাশে উড়ার প্রচেষ্টার জন্য তিনি অধিক পরিমাণে পরিচিত। বলা হয় তিনি একজোড়া পাখার মাধ্যমে আকাশে উড়েছিলেন। এই বিষয়ে একমাত্র মরোক্কান ইতিহাসবিদ আহমেদ মোহাম্মদ আলমাক্কারীর(আনুমানিক ১৫৭৮–১৬৩২) লেখায়। তিনি প্রায় সাত শতাব্দী পরে এই ঘটনা লিপিবদ্ধ করেন। আলমাক্কারীর লেখা অনুযায়ী:"তার অন্যান্য আগ্রহ উদ্দীপক পরীক্ষাগুলোর মধ্যে অন্যতম হল, তিনি উড়ার চেষ্টা করেছিলেন। এজন্য তিনি নিজেকে পালকে আবৃত করে নেন এবং শরীরে একজোড়া পাখা যুক্ত করেন। এরপর উচুতে উঠে শুন্যে ঝাপিয়ে পড়েন। যেসব নির্ভরযোগ্য লেখক এই ঘটনা প্রত্যক্ষ করেন তাদের মতে তিনি প্রায় পাখির মতই গ্রহণীয় মাত্রার দূরত্ব অতিক্রম করতে সক্ষম হন। উড্ডয়নের স্থানে অবতরণের সময় তিনি পিঠে মারাত্মকভাবে আঘাত পান। এর কারণ, পাখিরা অবতরণের সময় লেজের ব্যবহার করে যা তিনি করেননি।" 

বলা হয় যে আলমাক্কারী তার ইতিহাসে এমন তথ্য লিখেছেন যার প্রথম দিককার সূত্রগুলো পাওয়া যায় না। কিন্তু ফিরনাসকে নিয়ে ৯ম শতকে লেখা কর্ডোবার আমির প্রথম মুহাম্মদের রাজকবি মুমিন ইবনে সাইদের একটি কবিতা পাওয়া যায়। এতে বলা হয়েছে : “তিনি ফিনিক্সের চেয়ে দ্রুত উড়েন যখন তিনি শকুনের পালকে আবৃত হন।”" তৎকালীন যুগের টিকে থাকে অন্যান্য সূত্রগুলোতে এ বিষয়ে উল্লেখ নেই।

ধারণা করা হয় যে তিনি ইবনে ফিরনাসের গ্লাইডারে উড়ার চেষ্টা একাদশ শতকে ইংল্যান্ডের ইলমার অব মালমেসবুরিকে অণুপ্রাণিত করে। তবে এই বক্তব্যকে সমর্থন করার মত কোনো প্রমাণ নেই।

## আরমেন ফিরমান
আরমেন ফিরমানকে আব্বাস ইবন ফিরসাসের নামের ল্যাটিনরূপ বলে ধারণা করা হয়। ফিরনাস তার কাজের দ্বারা অণুপ্রাণিত হয়েছিলেন বলে কেউ কেউ মত প্রকাশ করেন।

## তথ্যসূত্র

বিষয়শ্রেণী:৮১০-এ জন্ম
বিষয়শ্রেণী:৮৮৭-এ মৃত্যু
বিষয়শ্রেণী:আরব বিজ্ঞানী
বিষয়শ্রেণী:আন্দালুসের ব্যক্তি
বিষয়শ্রেণী:৯ম শতাব্দীতে জন্ম
বিষয়শ্রেণী:মধ্যযুগীয় ইসলামের উদ্ভাবক
বিষয়শ্রেণী:৯ম শতাব্দীর উদ্ভাবক
বিষয়শ্রেণী:৯ম শতাব্দীর আন্দালুসের ব্যক্তি
মানজারুল ইসলাম রানা

**মানজারুল ইসলাম রানা**, **কাজী মানজারুল ইসলাম** নামেও পরিচিত, (জন্ম: ৪ মে, ১৯৮৪ - মৃত্যু: ১৬ মার্চ, ২০০৭) খুলনায় জন্মগ্রহণকারী প্রথিতযশা বাংলাদেশী ক্রিকেটার ক্রিকেটার ছিলেন। তিনি বাংলাদেশ জাতীয় দলের হয়ে ছয়টি টেস্ট ও ২৫টি একদিনের আন্তর্জাতিক ম্যাচ খেলেছিলেন। তিনি খুলনা জিলা স্কুলের কৃতী শিক্ষার্থী ছিলেন।

## ক্রিকেট ক্যারিয়ার
### সূচনা
২০০০ সালের ২২ নভেম্বর প্রথম-শ্রেণীর ক্রিকেটে খুলনা বিভাগের হয়ে রানার অভিষেক ঘটে। ঐ ম্যাচে তিনি ব্যাট করেননি।

### আন্তর্জাতিক
৩০ জানুয়ারি ২০০৩ এবং ৮ ফেব্রুয়ারি ২০০৫ এর মধ্যে রানা ঘরোয়া ক্রিকেট খেলেননি। ২০০৩ সালের ৭ নভেম্বর চট্টগ্রামে একদিনের আন্তর্জাতিক ক্রিকেটে ইংল্যান্ডের বিপক্ষে রানার অভিষেক ঘটে। মোহাম্মদ রফিক এর স্থলাভিষিক্ত হয়ে তিনি তার তৃতীয় বলেই মাইকেল ভনকে আউট করেন। তিনি প্রথম বাংলাদেশী ক্রিকেটার যিনি তার আন্তর্জাতিক ক্যারিয়ারে প্রথম ওভারেই উইকেট নিয়েছেন। ২০০৪ সালের ১৯ ফেব্রুয়ারি জিম্বাবুয়ের বিপক্ষে রানার টেস্ট অভিষেক ঘটে। এই ম্যাচে তিনি ২০.২ ওভার বল করে ৬৬ রান দিয়ে ২ উইকেট নেন। টেস্টে তার প্রথম শিকার শন আরভিন। এই ম্যাচের ১ম ইনিংসে অপরাজিত ৩৫* ও ২য় ইনিংসে ৩২ রান করেন।

### টেস্ট দল থেকে বাদ পড়া
২০০৫ সালের জানুয়ারিতে বাংলাদেশ দলের জিম্বাবুয়ে সফরে রানা ওয়ানডে সিরিজে দুইবার ম্যান অব দ্য ম্যাচ হন।

### ঘরোয়া ক্রিকেটে ফেরা

## মৃত্যু
২০০৭ সালের ১৬ই মার্চ খুলনার ডুমুরিয়া উপজেলার বালিয়াখালি ব্রিজের নিকট এক সড়ক দুর্ঘটনায় তিনি এবং তার ক্লাব সতীর্থ সাজ্জাদুল হোসেন সেতু নিহত হন। দুর্ঘটনার সময় রানা নিজেই মোটরসাইকেল ড্রাইভ করছিলেন। মৃত্যুকালীন তার বয়স ছিল মাত্র ২২ বছর ৩১৬দিন। এরফলে আর্চি জ্যাকসনের সর্বকনিষ্ঠ টেস্ট ক্রিকেটার হিসেবে মৃত্যুর রেকর্ড ভেঙ্গে যায়।

## রেকর্ড ও পরিসংখ্যান
### টেস্ট ম্যাচ

**রেকর্ড:**
* ৪র্থ উইকেটে বাংলাদেশের পক্ষে সর্বোচ্চ রানের জুটি: ১২০, হাবিবুল বাশারের সাথে ওয়েস্ট ইন্ডিজের বিপক্ষে, ৪&nbsp;জুন ২০০৪

**ক্যারিয়ার পারফর্মেন্স:**

### একদিনের আন্তর্জাতিক ক্রিকেট

**ম্যান অব দ্য ম্যাচ পুরস্কার:**

**ক্যারিয়ার পারফর্মেন্স:**

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৪-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:খুলনা বিভাগের ক্রিকেটার
বিষয়শ্রেণী:মোটর সাইকেল দুর্ঘটনার শিকার
বিষয়শ্রেণী:খুলনা থেকে আগত ক্রিকেটার
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:বাংলাদেশে সড়ক দুর্ঘটনায় মৃত্যু
বিষয়শ্রেণী:খুলনা জিলা স্কুলের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
জন ফ্ল্যামস্টিড

**জন ফ্ল্যামস্টিড** (১৯ আগস্ট ১৬৪৬ – ৩১ ডিসেম্বর ১৭১৯) ছিলেন একজন ইংরেজ জ্যোতির্বিজ্ঞানী এবং প্রথম রয়েল জ্যোতির্বিজ্ঞানী। তিনি গ্রিনিচ মানমন্দিরের প্রতিষ্ঠাতা। 

## জীবনী
জন ফ্ল্যামস্টিড ইংল্যান্ডের ডার্বিশায়ারে জন্মগ্রহণ করেন। ১৬৬৫ সালের অগাস্টে তিনি জ্যোতির্বিজ্ঞানের উপর প্রথম গবেষণাপত্র রচনা করেন। 

## বৈজ্ঞানিক কাজ

## সম্মাননা
ফেলো অব দ্য রয়েল সোসাইটি, ১৬৭৬ 

## তথ্যসূত্র

## বহিঃসংযোগ
* Online catalogue of Flamsteed's working and personal papers (part of the Royal Greenwich Observatory Archives held at Cambridge University Library)
* John Flamsteed Biography (SEDS) 
* Rare book collection at the Vienna Institute of Astronomy
* Flamsteed in the 1911 ''Encyclopaedia Britannica''
* Flamsteed biography
* Flamsteed's 1729 ''Atlas Coelestis''  scanned book, Linda Hall Library.
* Atlas coelestis, Londra Edizione del 1753 da www.atlascoelestis.com
* Atlas coelestis, Londra Edizione del 1753 colorata a mano da www.atlascoelestis.com

বিষয়শ্রেণী:জ্যোতির্বিজ্ঞানী
বিষয়শ্রেণী:১৬৪৬-এ জন্ম
বিষয়শ্রেণী:১৭১৯-এ মৃত্যু
বিষয়শ্রেণী:ব্রিটিশ জ্যোতির্বিজ্ঞানী
বিষয়শ্রেণী:রয়েল সোসাইটির সভ্য
বিকিরণীয় স্থানান্তর

থাম্ব|বায়ুমণ্ডলীয় রেডিয়াটিভ ট্রান্সফার সিমুলেটরের জন্য একটি স্ক্রিপ্টের শীর্ষ অংশের স্ক্রিনশট
**বিকিরণীয় স্থানান্তর** (ইংরেজি ভাষায়: Radiative transfer) বলতে তড়িচ্চুম্বকীয় বিকিরণের মাধ্যমে শক্তির স্থানান্তর প্রক্রিয়া বোঝায়। একটি মাধ্যমের মধ্য দিয়ে বিকিরণ সঞ্চালিত হওয়ার সময় বিশোষণ, নিঃসরণ এবং বিক্ষেপণ প্রক্রিয়াগুলো দ্বারা প্রভাবিত হয়। **বিকিরণীয় স্থানান্তর সমীকরণ** এই প্রক্রিয়াগুলোকে গাণিতিকভাবে প্রকাশ করে। আলোকবিদ্যা, জ্যোতিঃপদার্থবিজ্ঞান, বায়ুমণ্ডলবিদ্যা এবং দূর নিয়ন্ত্রণের মত জ্ঞানের শাখাগুলোতে এই সমীকরণ খুব কার্যকরী ভূমিকা রাখে। বিকিরণ স্থানান্তরের সমীকরণের তাত্ত্বিক সমাধান কেবল কিছু সরল সমস্যার ক্ষেত্রে পাওয়া যায়। কিন্তু বাস্তবসম্মত সমস্যার ক্ষেত্রে এটি সমাধান করতে সাংখ্যিক পদ্ধতির আশ্রয় নিতে হয়।

## বিকিরণ স্থানান্তরের সমীকরণ
অন্তরক সমীকরণটি এভাবে প্রকাশ করা যায়:
:\frac{1}{c}\frac{\partial}{\partial t}I_\nu + \hat{\Omega} \cdot \nabla I_\nu + (k_{\nu, s}+k_{\nu, a}) I_\nu = j_\nu + \frac{1}{4\pi c}k_{\nu, s} \int_\Omega I_\nu d\Omega

বিক্ষেপণ বাদ দিয়ে সমীকরণটির সাধারণ সমাধান হচ্ছে:
:I_\nu(s)=I_\nu(s_0)e^{-\tau_\nu(s_0,s)}+\int_{s_0}^s j_\nu(s') e^{-\tau_\nu(s',s)}\,ds'

## তথ্যসূত্র


বিষয়শ্রেণী:তড়িচ্চুম্বকীয় তরঙ্গ
বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:তড়িচ্চুম্বকীয় বিকিরণ
গণমাধ্যম

**গণমাধ্যম** হচ্ছে সংগৃহীত সকল ধরনের মাধ্যম, যা গণযোগাযোগ কার্যক্রমে ব্যবহৃত হয়ে থাকে। সম্প্রচার মাধ্যম যা ইলেক্ট্রনিক মিডিয়া নামে পরিচিত, বৈদ্যুতিক যন্ত্রপাতির সাহায্যে তাদের তথ্যাবলী প্রেরণ করে। টেলিভিশন, চলচ্চিত্র, ইন্টারনেট,রেডিও বা বেতার, সিডি, ডিভিডি এবং অন্যান্য সুবিধাজনক ছোট ও সহায়ক যন্ত্রপাতি যেমনঃ ক্যামেরা বা ভিডিওচিত্রের সাহায্যে ধারণ করা হয়।
পাশাপাশি মুদ্রিত মাধ্যম হিসেবে সংবাদপত্র, , ব্রোশিওর, নিউজলেটার, বই, লিফলেট, পাম্পলেটে বাহ্য বিষয়বস্তু তুলে ধরা হয়। এতে ফটোগ্রাফী বা  দৃশ্যমান উপস্থাপনায় সহায়ক ভূমিকা পালন করে। টেলিভিশন কেন্দ্রে অথবা পাবলিশিং কোম্পানী গণমাধ্যম হিসেবে চিহ্নিত হয়ে সংগঠনরূপে আধুনিক প্রযুক্তিকে নিয়ন্ত্রণ ও ব্যবহার করে থাকে।
মোবাইল বা সেল ফোন, কম্পিউটার এবং ইন্টারনেটকেও অনেক সময় *নতুন-যুগের গণমাধ্যম* হিসেবে আখ্যায়িত করা হয়। ইন্টারনেট স্বীয় ক্ষমতাবলে ইতোমধ্যেই অন্যতম গণমাধ্যম হিসেবে ব্যাপক স্বীকৃতি অর্জন করেছে। এ মাধ্যমে অনেক প্রকার সেবা - বিশেষ করে ই-মেইল, ওয়েব সাইট, ব্লগিং, ইন্টারনেট এবং টেলিভিশনের প্রচারকার্য পরিচালনা করছে।
এ কারণে অনেক গণমাধ্যমের পদচারণা ওয়েব সাইটে দেখা যায়। টেলিভিশন বিজ্ঞাপনচিত্রকে ওয়েবসাইটে সংযুক্ত করা হয়েছে কিংবা খেলাধূলাভিত্তিক প্রতিষ্ঠানগুলো ক্রীড়াপ্রেমী দর্শকদেরকে তাদের ওয়েবসাইট দেখতে উদ্বুদ্ধকরণে ঠিকানা প্রকাশ করে। 
বাইরের মাধ্যম হিসেবে বিলবোর্ড, সাইন, প্লাকার্ডকে বিভিন্ন বাণিজ্যিক ভবনের ভিতরে ও বাইরে যেখানে অধিক দোকান-পাট/বাসের ব্যস্তমূখর পরিবেশে উপস্থাপন করা হয়। জনসভা এবং বিশেষ ঘটনায় সমবেত ব্যক্তিদের উপস্থিতিতে আয়োজিত অনুষ্ঠানও গণমাধ্যমের একটি ধরন।

## সংজ্ঞার্থ নিরূপণ
বিংশ শতাব্দীর শেষ দিকে গণমাধ্যমকে প্রধান ৮টি ভাগে ভাগ করা হয়েছে। সেগুলো হলো - বই, সংবাদপত্র, সাময়িকী, ধারণ যন্ত্র, রেডিও, সিনেমা, টেলিভিশন এবং ইন্টারনেট। বিংশ শতকের শেষ এবং একবিংশ শতকের শুরুতে গণমাধ্যমের প্রকারভেদ নিয়ে প্রশ্নের সৃষ্টি হয়েছে। ধারণা করা হচ্ছে যে, গণমাধ্যমের বিভাজন সুস্পষ্টভাবে আরও বৃদ্ধি পাবে। ইতোমধ্যেই সেল ফোন, ভিডিও গেম এবং কম্পিউটার গেমসকে গণমাধ্যম হিসেবে উপস্থাপনা করায় বিতর্ক চলছে। বিংশ শতাব্দীতে *সেভেন মাস মিডিয়া* নামে গণমাধ্যম পরিচিত ছিল। সে ধারায় বর্তমান ৭টি গণমাধ্যম হলো -
# মুদ্রিত (বই, পাম্পলেট বা ক্ষুদ্র পুস্তক, সংবাদপত্র, সাময়িকী প্রভৃতি) মাধ্যম যা পঞ্চদশ শতক থেকে প্রচলিত হয়ে আসছে।
# ধারণ যন্ত্র বা রেকর্ডিং (গ্রামোফোন রেকর্ড, ম্যাগনেটিক ট্যাপ, ক্যাসেট, কার্ট্রিজ, সিডি, ডিভিডি ইত্যাদি) মাধ্যম যা ঊনবিংশ শতকের শেষদিকে প্রচলিত।
# সিনেমা যা ঊনবিংশ শতক থেকে প্রচলিত।
# রেডিও সম্প্রচারের মাধ্যমে যা ১৯১০ সাল থেকে প্রচলিত।
# টেলিভিশন সম্প্রচার ব্যবস্থা যা ১৯৫০ সাল থেকে প্রচলিত।
# ইন্টারনেট ব্যবস্থা যা ১৯৯০ সাল থেকে প্রচলিত।
# মোবাইল ফোনের মাধ্যমে যা ২০০০ সাল থেকে গণমাধ্যম হিসেবে স্বীকৃতি লাভ করেছে।
প্রত্যেকটি গণমাধ্যমই তাদের স্বতন্ত্রতা, সৃষ্টিশীলতা, প্রযুক্তিকৌশলসহ নিজস্ব ব্যবসায়িক গুরুত্ব ও আবেদন প্রয়োগ করেছে। যেমনঃ ইন্টারনেট ব্যবস্থায় ওয়েবসাইট, ব্লগ, পডকাস্টসহ আরো নানাবিধ প্রযুক্তিকৌশল প্রয়োগ করায় সাধারণভাবে নেটওয়ার্কিং জগতে শীর্ষস্থান দখল করেছে।

৬ষ্ঠ এবং ৭ম মাধ্যম হিসেবে ইন্টারনেট এবং মোবাইলকে প্রায়শঃই ডিজিটাল মিডিয়ারূপে আখ্যায়িত করা হয়। ৪র্থ এবং ৫ম মাধ্যম হিসেবে যথাক্রমে রেডিও ও টেলিভিশনকে ব্রডকাস্ট মিডিয়া বা সম্প্রচার মাধ্যমরূপে বিবেচিত। কেউ কেউ ভিডিও গেমসকেও গণমাধ্যম হিসেবে আখ্যায়িত করার চেষ্টা করছেন।

## তথ্যসূত্র

বিষয়শ্রেণী:গণমাধ্যম
বিষয়শ্রেণী:প্রসার ও বিপণন যোগাযোগ
বিষয়শ্রেণী:মূল বিষয়ের নিবন্ধ
বিষয়শ্রেণী:যোগাযোগ
ক্যারেট

থাম্ব|ডায়মন্ড-ওজনের কিট, ওজন সহ গ্রাম এবং ক্যারেটে লেবেলযুক্ত।
**ক্যারেট** ভরের একটি একক যা ২০০ মিলিগ্রামের সমান (০.২ গ্রাম; ০.০০৭০৫৫ আউন্স)। মূল্যবান পাথর ও রত্ন পরিমাপ করতে ক্যারেট একক ব্যবহার করা হয়। আগে কেবল হীরা পরিমাপের জন্যই এটি একক হিসেবে ব্যবহার করা হতো। তবে এখন অন্যান্য মূল্যবান রত্নপাথর পরিমাপের একক হিসেবেও এটি ব্যবহার করা হয়।

যদিও **ক্যারেট** () এবং **ক্যারাট** () শব্দ দুটি উচ্চারণে প্রায় একই, এদের অর্থ ও ব্যবহার একেবারেই ভিন্ন। একটি রত্নপাথরের ওজন এবং অন্যটি সোনার বিশুদ্ধতা পরিমাপের জন্য ব্যবহৃত হয়, যা গহনা শিল্পে দুটি গুরুত্বপূর্ণ মানদণ্ড।

## ক্যারেট (Carat): [[রত্নপাথর|রত্নপাথরের]] ওজন
**ক্যারেট** (সংক্ষেপে **C** বা **ct**) হলো মাণিক্য, হীরা, পান্না এবং অন্যান্য রত্নপাথর-এর ওজন পরিমাপের একক। আন্তর্জাতিক মান অনুযায়ী, ১ ক্যারেট সমান ২০০ মিলিগ্রাম অথবা ০.২ গ্রাম।

হীরার মূল্য নির্ধারণের ক্ষেত্রে ক্যারেট একটি প্রধান অংশ হলেও, এটিই একমাত্র নির্ধারক নয়। এর পাশাপাশি আরও তিনটি বৈশিষ্ট্য—কাট (Cut ), রঙ (Color) ও স্বচ্ছতা (Clarity)—গুরুত্বপূর্ণ ভূমিকা রাখে। এই চারটি মানদণ্ড একত্রে **ফোর সি'স (4Cs)** নামে পরিচিত। সাধারণত, রত্নের ওজন বাড়লে তার দাম দ্রুত বৃদ্ধি পায়, তবে এই বৃদ্ধি সবসময় সরলরৈখিক অনুপাতে হয় না।

## ক্যারাট (Karat): [[সোনা|সোনার]] বিশুদ্ধতা
**ক্যারাট** (সংক্ষেপে **K** বা **kt**) সোনার এবং রূপার বিশুদ্ধতা পরিমাপের জন্য ব্যবহৃত হয়। এটি মূলত একটি আনুপাতিক একক, যা নির্দেশ করে যে কোনো সংকর ধাতুর ২৪ ভাগের মধ্যে কত ভাগ বিশুদ্ধ সোনা এবং রূপা রয়েছে।

উদাহরণস্বরূপ, বিভিন্ন ক্যারাটের সোনার বিশুদ্ধতার হার নিচে উল্লেখ করা হলো:
* **২৪ ক্যারাট (24K )**: ৯৯.৯৯% বিশুদ্ধ সোনা এবং ৯৯.৯৯% বিশুদ্ধ রূপা। এটি বেশি নরম হওয়ায় গহনা তৈরির জন্য সাধারণত ব্যবহার করা হয় না।
* **২২ ক্যারাট (22K)**: ৯১.৭০% বিশুদ্ধ সোনা এবং বাকি ৮.৩০% অন্যান্য ধাতু (যেমনঃ তামা, রূপা, দস্তা) দিয়ে তৈরি সংকর। এই মিশ্রণের ফলে গহনা মজবুত এবং টেকসই হয়।
* **১৮ ক্যারাট (18K)**: ৭৫% বিশুদ্ধ সোনা এবং ২৫% অন্যান্য ধাতু। এটি টেকসই এবং উজ্জ্বলতার জন্য বিশ্বব্যাপী গহনা তৈরিতে জনপ্রিয়।
* **১৪ ক্যারাট (14K)**: ৫৮.৩০% বিশুদ্ধ সোনা এবং ৪১.৭০% অন্যান্য ধাতু। এটি টেকসই হলেও অন্যান্য ধাতুর পরিমাণ অনেক বেশি থাকার জন্য বিশ্বব্যাপী গহনা তৈরিতে জনপ্রিয়তা নেই।

সংকর ধাতুতে অন্যান্য ধাতুর পরিমাণ যত বাড়ে, সোনার ক্যারাটের মান যত কমে। এর ফলে গহনার স্থায়ীত্ব বাড়লেও সোনার পরিমাণ এবং মূল্য অনেক কমে যায়।

## তুলনামূলক পার্থক্য

## আরও দেখুন
* সোনা
* হীরা
* রত্নপাথর
* সংকর ধাতু

## তথ্যসূত্র
অ্যারিথমেটিকা ইউনিভার্সালিস

100px|থাম্ব|Title page of the Arithmetica, published 1707
100px|থাম্ব|The English translation by Raphson was published in 1720

***অ্যারিথমেটিকা ইউনিভার্সালিস*** আইজাক নিউটনের লেখা গণিত বই। লাতিন ভাষায় লেখা এই বইটি কেমব্রিজ বিশ্ববিদ্যালয়ের লুকাসিয়ান প্রফেসর উইলিয়াম হুইস্টন প্রকাশ করেন। জোসেফ র‍্যাফসন এই বইটি ইংরেজিতে অনুবাদ করেন। তিনি ১৭২০ সালে ***ইউনিভার্সাল অ্যারিথমেটিক*** নামে প্রকাশ করেন। এই বইয়ে বীজগণিত ও জ্যামিতির সম্পর্ক, সমীকরণের সমাধান প্রভৃতি নিয়ে আলোচনা করা হয়েছে।

## তথ্যসূত্র

* The ''Arithmetica Universalis'' from the Grace K. Babson Collection, including links to PDFs of English and Latin versions of the ''Arithmetica''
* Centre College Library information on Newton's works

বিষয়শ্রেণী:আইজ্যাক নিউটন
বিষয়শ্রেণী:গণিতের বই
বিষয়শ্রেণী:১৮শ শতাব্দীর লাতিন ভাষার বই
অপটিক্স (বই)

ডান|250px|থাম্ব|A 1730 fourth edition
***অপটিক্স*** আইজাক নিউটন রচিত একটি বই। ১৭০৪ সালে এই বইটি প্রকাশিত হয়। আলোকবিজ্ঞান এবং আলোর প্রতিসরণ বিষয়ে লেখা এই বইটি বিজ্ঞানের ইতিহাসে একটি অসামান্য কাজ হিসেবে বিবেচিত হয়।

## তথ্যসূত্র

## External links

Full and free online editions of Newton's Opticks
* Rarebookroom, First edition 
* Gallica, First edition
* Google Books, Fourth edition

Manuscript papers by Isaac Newton containing draft of "Opticks"
* Cambridge University Digital Library, Papers on Hydrostatics, Optics, Sound and Heat

বিষয়শ্রেণী:আইজ্যাক নিউটন
বিষয়শ্রেণী:গণিতের বই
বিষয়শ্রেণী:পদার্থবিজ্ঞানের বই
বিষয়শ্রেণী:গণিতের পাঠ্যপুস্তক
জ্যোতির্বিজ্ঞান পঞ্জিকা

thumb|right|প্রথম গ্রিক পত্রিকার প্রচ্ছদ পাতা। ভিয়েনা থেকে প্রকাশিত এই পাতার নাম রাখা হয়েছিল ''এফিমেরিস''। এই সংখ্যাটি ১৭৯০ সালের।
**জ্যোতির্বিজ্ঞান পঞ্জিকা''  বা **এফিমেরিস''' (ইংরেজি ভাষায়: Ephemeris) বলতে এক ধরনের তালিকা বা সারণিকে বোঝায় যাতে কোন নির্দিষ্ট সময়ে বা বিভিন্ন সময়ে আকাশে জ্যোতিষ্কসমূহের অবস্থান লিপিবদ্ধ থাকে। চাঁদ, সূর্য, গ্রহ এবং অন্যান্য তারাদের অবস্থান একটি নির্দিষ্ট পর্যায়কাল পর্যন্ত জ্যোতির্বিজ্ঞান পঞ্জিকাতে লিপিবদ্ধ করা থাকে। জ্যোতির্বিজ্ঞানীরা জ্যোতির্বিজ্ঞান পঞ্জিকাতে অবস্থান লেখার জন্য সাধারণত গোলকীয় পোলার স্থানাঙ্ক ব্যবহার করেন, এক্ষেত্রে বিষুবাংশ ও বিষুবলম্ব লিপিবদ্ধ করা হয়। গ্রিনিচ মানমন্দির এবং মার্কিন নৌবাহিনীর পক্ষ থেকে প্রতি বছর দুটি করে জ্যোতির্বিজ্ঞান পঞ্জিকা প্রকাশ করা হয়।

জ্যোতিষ শাস্ত্রেও জ্যোতির্বিজ্ঞান পঞ্জিকা ব্যবহার করা হয়। জ্যোতিষীরা সাধারণত রাশিচক্রে ব্যবহৃত ভূকক্ষের সাপেক্ষে দ্রাঘিমাংশ ও অক্ষাংশ পরিমাপ করেন।

## তথ্যসূত্র


বিষয়শ্রেণী:খ-বলবিজ্ঞান
বিষয়শ্রেণী:জ্যোতির্মিতি
বিষয়শ্রেণী:জ্যোতির্বিজ্ঞানের বই
বিষয়শ্রেণী:বর্ষপঞ্জি
প্রতিসরণ দূরবিন

**প্রতিসরণ দূরবিন** (ইংরেজি ভাষায়: Refracting বা Refractor telescope) বা **প্রতিসরণ দূরবীক্ষণ যন্ত্র** হল এক ধরনের আলোকীয় দূরবীণ  যাতে বিম্ব গঠনের জন্য অবজেক্টিভ হিসেবে লেন্স ব্যবহার করা হয়। একে অনেক সময় ডায়োপট্রিক (dioptric) দূরবিনও বলা হয়। আলোর প্রতিসরণ নীতির উপর ভিত্তি করে এটি কাজ করে। প্রথম প্রতিসরণ দূরবিন তৈরি করা হয়েছিল শত্রুপক্ষের সৈন্যদের গতিবিধি দূর থেকে পর্যবেক্ষণ করতে, পরবর্তীতে গালিলেও গালিলেই-এর মাধ্যমে জ্যোতির্বিজ্ঞানে এর ব্যবহার শুরু হয়। বর্তমানে লম্বা ফোকাসের ক্যামেরাতেও এমন দূরবিন ব্যবহার করতে দেখা যায়। ঊনবিংশ শতকের শেষার্ধে বড় বড় প্রতিসরণ দূরবিন বেশ জনপ্রিয় থাকলেও ধীরে ধীরে এর বিলুপ্তি ঘটে। একটি সময়ের পর মানুষ জ্যোতির্বিজ্ঞানের কাজে কেবলই প্রতিফলন দূরবীণ ব্যবহার করতে শুরু করে।

## বিভিন্ন ধরনের প্রতিসরণ দূরবিন
### গালিলীয় দূরবিন
thumb|450px|right|গালিলীয় দূরবিনের অপটিক্যাল ডায়াগ্রাম: '''y''' - দূরের বস্তু; '''y’''' - Real image from objective ; ''' y’’''' - অভিনেত্রে বিবর্ধিত অসদ বিম্ব; '''D''' - এনট্রান্স পিউপিলের ব্যাস; '''d''' - অসদ একজিট পিউপিলের ব্যাস; ''' L1''' – অভিলক্ষ্য; ''' L2''' - অভিনেত্র, '''e''' - অসদ একজিট পিউপিল
১৬০৯ সালে গ্যালিলিও গ্যালিলি এরকম দূরবিন তৈরী করেন। এতে অভিলক্ষ্য হিসেবে ব্যবহৃত হয় সমতলোত্তল লেন্স এবং অভিনেত্র হিসেবে ব্যবহৃত হয় একটি অবতল লেন্স। এ ধরনের দূরবিনে প্রতিবিম্ব হয় সোজা, বিবর্ধিত এবং অসদ।
গ্যালিলিওর তৈরি সবচেয়ে ভাল দূরবিন দিয়ে প্রায় ত্রিশ গুণ বিবর্ধিত বিম্ব হত। লেন্সের ত্রুটি এবং স্বল্প দৃষ্টিক্ষেত্রের কারণে সৃষ্ট বিম্ব ছিল ঝাপসা এবং বিকৃত। এই সকল প্রতিবন্ধকতা সত্ত্বেও তিনি এই দূরবিন দিয়েই বৃহস্পতির চারটি উপগ্রহ, শুক্রের কলা এবং চাঁদের বড় বড় গর্ত (ক্রেটার) দেখতে সমর্থ হন।
পাশের চিত্রে দূরবর্তী বস্তু (**y**) থেকে আগত সমান্তরাল আলো অভিলক্ষ্যের ফোকাসে মিলিত হয়। ফোকাস থেকে আলো অভিনেত্র দিয়ে গিয়ে সমান্তরাল আলোকরশ্মিতে পরিণত হয়। বস্তু থেকে আগত অসমান্তরাল আলো প্রধান অক্ষের সাথে যে কোণে (**α1**) আপতিত হয় অভিনেত্র থেকে নির্গত হওয়ার পর তার চেয়ে বেশি কোণে (**α2**) নির্গত হয়। এ কারণে চূড়ান্ত বিম্ব (** y’’**) কৌণিকভাবে বিবর্ধিত হয়।

### কেপলারীয় দূরবিন
১৬১১ সালে কেপলার গ্যালিলিয় টেলিস্কোপের উন্নতি সাধন করেন। তিনি অভিনেত্রে অবতল লেন্সের পরিবর্তে উত্তল লেন্স ব্যবহার করেন। এ ব্যবস্থার সুবিধা হল এতে চূড়ান্ত বিম্ব অভিসারী হয়। এই দূরবিনের দৃষ্টিক্ষেত্র প্রশস্ত কিন্তু সৃষ্ট বিম্ব উল্টা। এ ধরনের দূরবিন দিয়ে ভালো বিবর্ধণ পাওয়া গেলেও ভালো বিম্বের জন্য অভিলক্ষ্যের এফ-অনুপাত (লেন্সের ফোকাস দৈর্ঘ্য ও কার্যকর ব্যাসের অনুপাত) অনেক বেশি হতে হয়।

বিষয়শ্রেণী:দূরবীক্ষণ যন্ত্র
বিষয়শ্রেণী:দূরবীক্ষণ যন্ত্রের ধরন
বিষয়শ্রেণী:ওলন্দাজ উদ্ভাবন
গ্রে বাতাবরণ

**গ্রে বাতাবরণ** (ইংরেজি ভাষায়: Grey atmosphere) বলতে বিকিরণীয় স্থানান্তর সমীকরণগুলো সমাধান করার জন্য বিশেষ কিছু অনুমিতি বা আসন্নীকরণ (approximation) বোঝায়। এক্ষেত্রে স্থানান্তর সমীকরণের পাশাপাশি বিকিরণীয় সাম্যাবস্থার সমীকরণও ব্যবহার করা হয়। প্রথম আসন্নীকরণ হচ্ছে, অনচ্ছতা গুণাঙ্ক বিকিরণের কম্পাঙ্ক বা তরঙ্গদৈর্ঘ্যের উপর নির্ভর করে না। এই আসন্নীকরণের মাধ্যমেই কোন তারার আলোকমণ্ডল এবং কার্যকরী তাপমাত্রার সংজ্ঞা দেয়া যায়। সমীকরণটি হচ্ছে:

: T^4 = \frac{3}{4}T_{eff}^4\left(\tau + \frac{2}{3}\right)

এই সমীকরণে আলোক গভীরতা (\tau) এর মান ২/৩ বসিয়ে দিলে পাওয়া যায় T=T_{eff}, অর্থাৎ নাক্ষত্রিক বাতাবরণের যে স্তরের আলোক গভীরতা ২/৩ সেই স্তরের তাপমাত্রাকেই তার কার্যকরী তাপমাত্রা বলে। যেমন, সূর্যের কার্যকরী তাপমাত্রা প্রায় ৫৭৭০ কেলভিন।

## তথ্যসূত্র

বিষয়শ্রেণী:নাক্ষত্রিক জ্যোতির্বিজ্ঞান
বিষয়শ্রেণী:পর্যবেক্ষণমূলক জ্যোতির্বিজ্ঞান
বিষয়শ্রেণী:জ্যোতিঃপদার্থবিজ্ঞান
উজিরে আজম

থাম্ব|ডান|300px| গম্বুজের নিচে উজিরে আজমের বক্তৃতা।

**উজিরে আজম**, তুর্কি ভাষায় Vezir-i Azam বা Sadr-ı Azam (Sadrazam) (উসমানীয় তুর্কি ভাষায় صدر اعظم or وزیر اعظم ) হল উসমানীয় সুলতানের অধীন সর্বোচ্চ মন্ত্রীর পদ। আরবি وزير শব্দ থেকে এই শব্দের উৎপত্তি। তিনি পাওয়ার অব এটর্নি হিসেবে সর্বময় ক্ষমতা ভোগ করতেন। সুলতান ছাড়া আর কেউ তাকে পদচ্যুত করার ক্ষমতা রাখত না। তিনি রাজকীয় সীলমোহর ব্যবহার করতেন এবং রাষ্ট্রীয় প্রয়োজনে অন্যান্য উজিরদের নিয়ে সভা আহ্বান করতে পারতেন। সাবলিম পোর্টেতে তার কার্যালয় অবস্থিত ছিল। পাকিস্তানের প্রধানমন্ত্রীকেও উর্দুতে উজির-এ-আজম বলে ডাকা হয়।

থাম্ব|বাম|250px|উজিরে আজম জাফর আল-বারমাকির দরবার।

উসমানীয়দের বর্ধিষ্ণুকালে শুধুমাত্র “উজির” পদবিটি ব্যবহার করা হত। প্রথম উসমানীয় উজির যাকে “উজিরে আজম” পদবি দেয়া হয় তিনি হলেন চেনডারলি কারা হালিল হায়রেদ্দিন পাশা। এই পদবী প্রচলনের উদ্দেশ্য ছিল যাতে সুলতানের সীলমোহরধারী উজিরের সাথে অন্য উজিরদের পার্থক্য সৃষ্টি হয়। উজিরে আজম শব্দটি পরবর্তীতে সদরআজম শব্দ দ্বারা প্রতিস্থাপিত হয়। তবে এই দুটি শব্দ একই অর্থ প্রকাশ করে। উসমানীয় যুগে উজিরে আজমকে সদর-ই আলি(ইংরেজি "high vizier"), ভেকিল-ই মুতলাক(ইংরেজি "absolute attorney") , সাহিব-ই দেভলেত(ইংরেজি "holder of the state"), সেরদার-ই আজম এবং যাত-ই আসাফি(ইংরেজি "vizieral person") বলেও ডাকা হত।

থাম্ব|ডান|150px|উসমানীয় উজিরে আজমের সীলমোহর।

কোপরুলু যুগে(১৬৫৬-১৭০৩) উসমানীয় সাম্রাজ্য বেশ কয়েকজন ক্ষমতাশালী উজিরে আজম দ্বারা নিয়ন্ত্রিত হয়। প্রশাসনের নিচের দিকে ক্ষমতার প্রবাহ কোপরুলু যুগের অন্যতম বৈশিষ্ট্য ছিল।

১৯ শতকে তানযিমাত যুগের পর উজিরে আজমের পদটি সমসাময়িক অন্যান্য পশ্চিমা রাজতন্ত্রের প্রধানমন্ত্রীর মত হয়ে উঠে।

## আরও দেখুন
* উসমানীয় উজিরে আজমদের তালিকা
* উসমানীয় সাম্রাজ্য
* উজির

## তথ্যসূত্র

## উৎস
* 


বিষয়শ্রেণী:তুর্কী পদবি
বিষয়শ্রেণী:ইরানের ইতিহাস
বিষয়শ্রেণী:উসমানীয় সাম্রাজের সরকার
অটোজোম

**অটোজোম** হলো এক প্রকারের ক্রোমোজোম, যার দুটি প্রতিকৃতি (একটি পিতার থেকে ও একটি মাতার থেকে প্রাপ্ত) একই রকম আকৃতির এবং মিওসিস কোষ বিভাজনের সময় যার সম্পূর্ণ দৈর্ঘ্য বরাবর পাশাপাশি একে অন্যকে আলিঙ্গণ করে নানান অংশ আদান প্রদান করে (মিওটিক রিকম্বিনেশন)। আটোজোমের বিপরীত হল অ্যালোজোম (অর্থাৎ দুটি প্রতিকৃতি অনুরূপ নয়) যার উদাহরণ লিঙ্গ নির্ধারক ক্রোমোজোম।  মানবদেহে ২২ জোড়া অটোজোম (ক্রোমোজোম নং ১-২২) এবং ১ জোড়া অ্যালোজোম থাকে (লিঙ্গ নির্ধারক ক্রোমোজোম)।

## তথ্যসসুত্র

বিষয়শ্রেণী:বংশাণুবিজ্ঞান
বিষয়শ্রেণী:ক্রোমোজোম
লোহিত দানব

**লোহিত দানব** (ইংরেজি ভাষায়: Red giant) বলতে নিম্ন বা মাঝারি ভরের অতি উজ্জ্বল দানবীয় তারা বোঝায়। তারার বিবর্তনের শেষের দিকে এমন দশার সৃষ্টি হয়। এসব তারার এনভেলপ বা বহিরাংশটি অনেক স্ফীত হয়ে ওঠায় তারার ব্যাসার্ধ এবং সে কারণে দীপন ক্ষমতা অনেক বেড়ে যায়, অন্যদিকে এদের পৃষ্ঠ তাপমাত্রা বেশ কমে যায়, সাধারণত ৫০০০ কেলভিন বা তার চেয়েও কম। লোহিত দানবরা দেখতে হলুদাভ কমালা রঙের থেকে শুরু করে লাল পর্যন্ত হতে পারে, এদের বর্ণালি ধরন সাধারণত কে এবং এম। তবে এস শ্রেণীর তারা এবং সকল কার্বন তারাও লোহিত দানব।

সবচেয়ে প্রাচুর্য্যময় লোহিত দানব হচ্ছে **লোহিত দানব শাখার** তারাগুলো যাদের কেন্দ্র হিলিয়াম দিয়ে গঠিত, কেন্দ্রে কোন কেন্দ্রীণ সংযোজন বিক্রিয়া হয় না কিন্তু কেন্দ্রভাগের চারদিকে অবস্থিত একটি খোলকে হাইড্রোজেন পুড়ে হিলিয়াম উৎপন্ন হতে থাকে। আরেক ধরনের লোহিত দানব হচ্ছে অসীমতটীয় দানব শাখার (AGB) তারা, এদের কেন্দ্রে ত্রি-আলফা প্রক্রিয়ায় হিলিয়াম দহনের মাধ্যমে কার্বন উৎপন্ন হয়। সি-এন এবং সি-আর ধরনের কার্বন তারাগুলো এজিবি তারা শ্রেণীর সদস্য।

রাতের আকাশে দৃশ্যমান সুপরিচিত লোহিত দানবদের মধ্যে রয়েছে রোহিণী (Aldebaran), স্বাতী (Arcturus) এবং গ্রামা ক্রুকিস (Gamma Crucis)। দেখতে আরও বৃহৎ জ্যেষ্ঠা (Antares) এবং আর্দ্রা (Betelgeuse) আসলে লোহিত মহাদানব।

## তথ্যসূত্র


বিষয়শ্রেণী:তারার বিবর্তন
বিষয়শ্রেণী:নক্ষত্রের প্রকারভেদ
ল্যাম্বডা অরিয়নিস

**ল্যাম্বডা অরিয়নিস** (λ Ori, λ Orionis) তারাটি কালপুরুষ নক্ষত্রমন্ডলের একটি তারা। এটি **মেইসা** (Meissa ) বা **হেকা** (Heka) নামেও পরিচিত। মাইসা নামটি আরবি আল মাইসান থেকে এসেছে যার অর্থ উজ্জ্ব্ল বা দীপ্তিময়। মিথুন রাশির অপর একটি তারা আল হেনা কে এই নাম দেওয়া হয়েছিল, কিন্তু কোন একটা ভুলে ল্যাম্বডা অরিয়নিসকেও এই নামে প্রথম ডাকা হয়েছিল, এরপর থেকে এই তারাটিকে আল মেইসা নামেই ডাকা হয়। এই তারাটির আসল নাম আল হাকাহ যার অর্থ হেকার উৎস.

ল্যাম্বডা অরিয়নিস একটি বিরাট তারা যা ও৮ শ্রেণীর এবং এর আপাত প্রভার মান ৩.৫৪। এটি সূর্যের ভরের ২৮ গুণ বড় এবং সূর্যের ব্যাসার্ধের ১০ গুণ বড়। এর উপরি পৃষ্ঠতলের তাপমাত্রা ৩৫,০০০ কে. যার কারণে এই তারাটিকে নীলাভ বর্ণের দেখায়। ল্যাম্বডা অরিয়নিস ক্ষীণ এক্স-রে এর উৎস যার ঔজ্জ্ব্ল্যের মান ১০৩২ erg s−১ এবং এর শক্তিমাত্রার সর্বোচ্চ নির্গমণ ০.২-০.৩ কেইভো যা নির্দেশ করে এই এক্স-রে এর উৎস হচ্ছে নাক্ষত্রিক বায়ু।

এই তারাটি ৫০ লক্ষ বছর পুরনো অঞ্চলেরএকটি তারা যে অঞ্চলটির নাম ল্যাম্বডা অরিয়নিস গুচ্ছ। ল্যাম্বডা অরিয়নিস মূলতঃ একটি দ্বৈত তারা যার কৌণিক বিচ্ছেদের মান ৪.৪১ আরকসেকেন্ড এবং কৌনিক অবস্থান ৪৩.১২° (১৯৩৭) ক্ষীণ তারাটির আপাত প্রভার মান ৫.৬১ এবং এটি বি০.৫ &nbsp;V শেণীর একটি তারা। এর অপর একটি তারা ল্যাম্বডা অরিয়নিস সি যা টাইপ-এফ V শ্রেণীর। এই তারাটি কম ভরের একটি তারা যা সম্ভবত বাদামীবামন তারা।

## তথ্যসূত্র

বিষয়শ্রেণী:বেয়ার বস্তু
বিষয়শ্রেণী:সঠিক নাম সাথে তারা
বিষয়শ্রেণী:কালপুরুষ (সমষ্টি)
বিষয়শ্রেণী:বাইনারি তারা
বিষয়শ্রেণী:বি টাইপ প্রধান-ক্রম তারা
বিষয়শ্রেণী:যুগ্ম তারা
বিষয়শ্রেণী:কালপুরুষ (তারামণ্ডল)
বুট লোডার

থাম্ব|ড্রাগনফ্লাই BSD 2.10.1 বুট লোডার স্ক্রিনশট
**বুট লোডার** এমন একটি কম্পিউটার প্রোগ্রাম যেটি কিছু নিজস্ব পরীক্ষা-নিরীক্ষার পর কম্পিউটারের মূল অপারেটিং সিস্টেম বা রানটাইম এনভাইরনমেন্ট লোড করে থাকে। কম্পিউটারে বিদ্যুত সংযোগ দেয়ার পর থেকে কম্পিউটারের স্বাভাবিক কার্যক্রম চালু হওয়ার পূর্ব পর্যন্ত উক্ত প্রক্রিয়াটি চালু থাকে।

কম্পিউটার চালু করার পর, সাধারণত এর রম বা র‍্যামে কোনো অপারেটিং সিস্টেম লোড করা থাকে না। ফলে কম্পিউটারকে অবশ্যই তুলনামুলক ছোট একটি প্রোগ্রাম চালনা করতে হয় যা হার্ডড্রাইভ বা অন্য তথ্য সংরক্ষণ করার ডিভাইস থেকে ন্যূনতম তথ্য ব্যবহার করে অপারেটিং সিস্টমটিকে র‍্যাম-এ লোড করে থাকে। যে ছোট প্রোগ্রামটি উক্ত প্রক্রিয়া চালু করে থাকে তাকেই বুটস্ট্রাপ লোডার, বুটস্ট্রাপ বা বুট লোডার বলে। উক্ত প্রোগ্রামের একমাত্র কাজ হল অন্য তথ্য বা প্রোগ্রাম লোড করা যা পরবর্তিতে র‍্যাম থেকে সম্পাদনা করা হয়ে থাকে।

আধুনিক কম্পিউটারগুলো সাধারণত বুটিংয়ের সময় ১০ সেকন্ড বা তারও বেশি কিছু সময় ব্যয় করে থাকে। বুটিংয়ের সময় সাধারনত কম্পিউটার স্বয়ংক্রিয় কিছু পরীক্ষা-নিরীক্ষা করা, কম্পিউটারের সাথে সংযুক্ত যন্ত্রসমূহ শনাক্ত করা ও ব্যবহারের জন্য প্রস্তুত করা এবং একটি অপারেটিং সিস্টেম খুজে বের করা ও তা লোড করে ব্যবহারের জন্য চালু করার কাজ করে থাকে।

## তথ্যসূত্র

বিষয়শ্রেণী:কম্পিউটার প্রোগ্রাম
বিষয়শ্রেণী:কম্পিউটার
পাদোয়া বিশ্ববিদ্যালয়

**ইউনিভেরসিতা দেইলি স্তুদি দি পাদোভা** (; **UNIPD**) বা **পাদোয়া বিশ্ববিদ্যালয়** ইতালির পাদোয়া শহরে অবস্থিত একটি বিশ্ববিদ্যালয়। বোলোনিয়া, প্যারিস, অক্সফোর্ড এবং কেমব্রিজের মত এই বিশ্ববিদ্যালয়টিও পৃথিবীর প্রাচীনতম *Gymnasium Omnium Disciplinarum* এর উদাহরণ। এই জিমনেসিয়ামভিত্তিক শিক্ষা ব্যবস্থা বর্তমানে পৃথিবীর প্রায় সকল দেশেই দেখা যায়। দাপ্তরিকভাবে এই বিশ্ববিদ্যালয়ের প্রতিষ্ঠার বছর ১২২২ ধরা হলেও এই বছর থেকেই এর যাত্রা শুরু হয়েছে এমনটি বলা যাবে না। এই বছর থেকে পাঠদানের দাপ্তরিক রেকর্ড পাওয়া যায়। কিন্তু এরও অনেক আগে থেকে কিছু শিক্ষক ও ছাত্র এখানে কাজ করে থাকতে পারে। মূলত বোলোনিয়া বিশ্ববিদ্যালয়ের কিছু শিক্ষক ও ছাত্র শিক্ষা ও পাঠদানের স্বাধীনতা এবং ছাত্র-শিক্ষকদের প্রতি কিছু সুবিধা নিয়ে বিতর্কের পর সে বিশ্ববিদ্যালয় ছেড়ে পাদোয়ায় চলে আসে। পৃথিবীর প্রাচীনতম বিশ্ববিদ্যালয় খ্যাত বোলোনিয়ার সাথে পরবর্তীতে পাদোয়ার এক ধরনের প্রতিদ্বন্দ্ব্বিতা তৈরি হয় যার ছিঁটেফোটা এখনও অবশিষ্ট আছে।

সে সময়কার অন্য অনেক বিশ্ববিদ্যালয়ের মত পাদোয়া কোন রাজা বা রাজপুত্রের দাপ্তরিক চার্টারের মাধ্যমে গঠিত হয়নি, বরং তৎকালীন সামাজিক ও সাংস্কৃতিক পরিস্থিতির প্রেক্ষিতে এর প্রয়োজনীয়তা উপলব্ধি করে শিক্ষক-ছাত্ররা মিলেই এটি গঠন করেছিলেন। এজন্যই বিশ্ববিদ্যালয়টির মূলমন্ত্র রাখা হয়েছিল *Universa Universis Patavina Libertas*। চতুর্দশ শতকের কমিউন, পঞ্চদশ শতকে কারারেসিদের রাজত্ব এবং ১৬শ থেকে ঊনবিংশ শতক পর্যন্ত ভেনেশীয় রাজত্বের পুরো সময় জুড়েই উনিভেরসিতা দি পাদোয়া বিশেষ স্বাধীনতা ভোগ করেছিল।

## তথ্যসূত্র

বিষয়শ্রেণী:ইতালির বিশ্ববিদ্যালয়
বিষয়শ্রেণী:১৩শ শতাব্দীতে প্রতিষ্ঠিত শিক্ষাপ্রতিষ্ঠান
জুডেয়া পার্ল

**জুডেয়া পার্ল** () (জন্ম: ১৯৩৬) একজন প্রখ্যাত ইসরায়েলি-বংশোদ্ভূত মার্কিন কম্পিউটার বিজ্ঞানী ও দার্শনিক। তিনি কৃত্রিম বুদ্ধিমত্তা বিষয়ক কাজের জন্য বিখ্যাত। তিনি ২০১১ সালের টুরিং পুরস্কার বিজয়ী। জুডেয়া পার্ল সাংবাদিক ডেনিয়াল পার্লের বাবা যিনি আল কায়েদা কর্তৃক অপহৃত হয়েছেন এবং মারা গেছেন।

## জন্ম ও শিক্ষাজীবন
জুডেয়া পার্লের জন্ম ১৯৩৬ সালে তৎকালীন ফিলিস্তিনের তেল আবিবে। তিনি ১৯৬০ সালে তড়িৎ প্রকৌশলে স্নাতক উপাধি অর্জন করেন। পরবর্তীতে যুক্তরাষ্ট্রের রাটগার্স বিশ্ববিদ্যালয় থেকে ১৯৬৫ সালে স্নাতকোত্তর উপাধি এবং একই বছরে যুক্তরাষ্ট্রের পলিটেকনিক ইন্সটিটিউট অব ব্রুকলিন থেকে পিএইচডি উপাধি অর্জন করেন।

## কর্মজীবন
জুডেয়া পার্ল উন্নত স্মৃতি ব্যবস্থা (অ্যাডভান্সড মেমোরি সিস্টেম) নিয়ে আরসিএ রিসার্চ ল্যাবরেটরিস অন সুপারকন্ডাকটিভ প্যারামেট্রিক অ্যান্ড স্টোরেজ ডিভাইস অ্যান্ড মেমোরিস ইনকর্পোরেশন নামক প্রতিষ্ঠানে কাজ করছেন। ১৯৭০ সালে লস অ্যাঞ্জেলসের ইউনিভার্সিটি অব ক্যালিফোর্নিয়ার হেনরি স্যামুয়েল স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্স বিভাগে যোগ দেন এবং একই প্রতিষ্ঠানে বর্তমানে কম্পিউটার বিজ্ঞান ও পরিসংখ্যান বিষয়ের অধ্যাপক হিসেবে কাজ করছেন। এছাড়া বিশ্ববিদ্যালয়ের কগনিটিভ সিস্টেমস ল্যাবরেটরির পরিচালক হিসেবেও কাজ করছেন।

## গবেষণা

## পুরস্কার ও সম্মাননা
* ২০১১ সালের এসিএম প্রদত্ত টুরিং পুরস্কার বিজয়ী।

## তথ্যসূত্র


## বহি:সংযোগ

বিষয়শ্রেণী:১৯৩৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কম্পিউটার বিজ্ঞানী
বিষয়শ্রেণী:টুরিং পুরস্কার বিজয়ী
বিষয়শ্রেণী:হার্ভি পুরস্কার বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:ইসরায়েলি কম্পিউটার বিজ্ঞানী
বিষয়শ্রেণী:কৃত্রিম বুদ্ধিমত্তা গবেষক
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ইসরায়েলি ইহুদি
বিষয়শ্রেণী:ইসরায়েলি নাস্তিক
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার বিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি মার্কিন নাস্তিক
বিষয়শ্রেণী:ইহুদি দার্শনিক
বিষয়শ্রেণী:তেল আবিবের ব্যক্তি
বিষয়শ্রেণী:ইসরায়েলি আশকেনাজি ইহুদি
বিষয়শ্রেণী:পোলিশ-ইহুদি বংশোদ্ভূত ইসরায়েলি ব্যক্তি
বিষয়শ্রেণী:মার্কিন নাস্তিক
বিষয়শ্রেণী:মার্কিন প্রতিষ্ঠাতা
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:২০শ শতাব্দীর মার্কিন বিজ্ঞানী
বিষয়শ্রেণী:২১শ শতাব্দীর মার্কিন বিজ্ঞানী
বিষয়শ্রেণী:ইসরায়েলি দার্শনিক
ইটা অরিয়নিস

**ইটা অরিয়নিস** (η Ori, η Orionis) কালপুরুষের একটি তারা। এর অন্যান্য নামগুলো হচ্ছে সাইফ, আল জেব্বাহ, এবং এনসিস (তলোয়ারকে ল্যাটিন ভাষায় এনসিস বলা হয়)। ইটা অরিয়নিস তারাটি কালপুরুষের কোমরবন্ধনীর পশ্চিমে চিত্রলেখ ও বাণরাজা তারাদ্বয়ের মধ্যে অবস্থিত এবং বাণরাজা তারার তুলোনায় চিত্রলেখ তারার কাছাকাছি অবস্থিত। এই তারাটি পৃথিবী থেকে প্রায় ১০০০ আলোকবর্ষ দূরে অবস্থিত এবং এটি কালপুরুষের বাহু গঠন করে।

ইটা অরিয়নিসের জগৎ চারটি তারার সমন্ব্যয়ে গঠিত, যার তিনটি তারাকে দূরবীক্ষণ যন্ত্রের সাহায্যে সহজেই আলাদা করা সম্ভব। মূল অংশটি তিনটি তারা দ্বারা গঠিত এবং এদের কক্ষপথ প্রদক্ষিণের সময় যথাক্রমে ৮ দিন এবং ৯.২ বছর। এই তারা তিনটি বি1&nbsp;V, বি3&nbsp;V and বি2&nbsp;V শ্রেণীর।

## তথ্যসূত্র

বিষয়শ্রেণী:Orion constellation
বিষয়শ্রেণী:Beta Lyrae variables
Orionis, Eta
বিষয়শ্রেণী:Binary stars
বিষয়শ্রেণী:B-type main sequence stars
বিষয়শ্রেণী:কালপুরুষ (তারামণ্ডল)
আক্কিনেনি নাগার্জুনা

**আক্কিনেনি নাগার্জুনা** (জন্ম: ২৯শে আগস্ট, ১৯৫৯) হলেন একজন ভারতীয় চলচ্চিত্র অভিনেতা, প্রযোজক এবং টেলিভিশন উপস্থাপক। তিনি প্রাথমিকভাবে তেলুগু চলচ্চিত্র এবং টেলিভিশনে কাজ করেন। তিনি বলিউড এবং তামিলসহ নব্বই এর বেশি অভিনীত চলচ্চিত্র রয়েছে। তিনি দুটি জাতীয় চলচ্চিত্র পুরস্কার, নয়টি রাজ্যের নন্দী পুরস্কার এবং তিনটি ফিল্মফেয়ার অ্যাওয়ার্ডস সাউথ পেয়েছেন। তিনি জীবনী এবং ঐতিহাসিক চলচ্চিত্রে অভিনয়ের জন্যে সমালোচনামূলক সংবর্ধনা পেয়েছে।

১৯৯৭ সালের আন্নামায়া চলচ্চিত্রের মধ্যে তিনি ১৫শ-শতাব্দীর রচয়িতা আন্নামাচারিয়া ভূমিকা পালন করেন, ২০০২ সালের অগ্নি বর্ষা চলচ্চিত্রের মধ্যে ইয়াভাক্রি (তপস্বী ভারাদ্বাজা পুত্র) হিসাবে, ২০০৩ সাল যুদ্ধের চলচ্চিত্র এলওসি কারগিল মেজর পদ্মপাণি আচার্য হিসাবে, ২০০৬ সালের শ্রী রামাদাসু চলচ্চিত্রের মধ্যে ১৭শ-শতাব্দীর রচয়িতা কাঞ্চেরলা গোপান্না হিসাবে, ২০১২ সালের চলচ্চিত্র শিরডি সাঁই মধ্যে শিরডি সাই বাবা হিসাবে এবং ২০১৩ সালের চলচ্চিত্র জাগাদগুরু আদি শাঙ্কারা মধ্যে চান্দালুদু (ছদ্মবেশে শিব) হিসেবে।

## প্রাথমিক জীবন এবং পরিবার
আক্কিনিনি নাগরজুনা ১৯৫৯ সালের ২৯ আগস্ট  তামিলনাড়ুতে চেন্নাইতে প্রবীণ অভিনেতা নাগেশ্বর রাও আক্কিনিনি ও তার স্ত্রী আন্নাপুরনা আক্কিনিনি এর পরিবারে জন্মগ্রহণ করেন। পরবর্তীতে তার পরিবার হায়দ্রাবাদে চলে আসে, যেখানে তিনি হায়দ্রাবাদ পাবলিক স্কুল এবং লিটল ফ্লাওয়ার জুনিয়র কলেজে যোগ দেন। তিনি ইস্টার্ন মিশিগান বিশ্ববিদ্যালয় থেকে ২০০৯ সালে এমবিএর শিল্প প্রকৌশলের উপর স্নাতোকত্তর ডিগ্রি লাভ করেন।

## চলচ্চিত্র তালিকা

### প্রধান চরিত্রে

## তথ্যসূত্র

## বহিঃসংযোগ

* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:তেলুগু অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:অন্ধ্রপ্রদেশের ব্যক্তি
বিষয়শ্রেণী:ভারতীয় টেলিভিশন প্রযোজক
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:হায়দ্রাবাদ, ভারতের ব্যবসায়ী
বিষয়শ্রেণী:ইস্টার্ন মিশিগান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:নন্দী পুরস্কার বিজয়ী
বিষয়শ্রেণী:গুইন্ডির প্রকৌশল কলেজের প্রাক্তন শিক্ষার্থী
বিষয়শ্রেণী:তেলুগু ব্যক্তি
বিষয়শ্রেণী:ভারতীয় খেলার অনুষ্ঠানের উপস্থাপক
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তেলুগু চলচ্চিত্র প্রযোজক
বিষয়শ্রেণী:চেন্নাইয়ের অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:অন্ধ্রপ্রদেশের ব্যবসায়ী
বিষয়শ্রেণী:২১শ শতাব্দীর ভারতীয় অভিনয়শিল্পী
বিষয়শ্রেণী:ভারতীয় হিন্দু
বিষয়শ্রেণী:সিনেমা পুরস্কার বিজয়ী
বিষয়শ্রেণী:হায়দ্রাবাদ, ভারতের অভিনেতা
বিষয়শ্রেণী:২১শ শতাব্দীর ভারতীয় অভিনেতা
হিমছড়ি জাতীয় উদ্যান

**হিমছড়ি জাতীয় উদ্যান** বাংলাদেশের চট্টগ্রাম বিভাগের কক্সবাজার জেলার হিমছড়িতে অবস্থিত একটি জাতীয় উদ্যান। উদ্যানটি ১৯৮০ খ্রিষ্টাব্দে কক্সবাজার শহর থেকে ১২ কিলোমিটার দূরে ১৭২৯ হেক্টর (১৭.২৯ বর্গ কিলোমিটার) জায়গা জুড়ে প্রতিষ্ঠিত হয়। হিমছড়ি জাতীয় উদ্যান স্থাপনের মূল উদ্দেশ্য হচ্ছে গবেষণা ও শিক্ষণ, পর্যটন ও বিনোদন এবং বন্যপ্রাণী সংরক্ষণ। হিমছড়ির একপাশে রয়েছে সুবিস্তৃত সমুদ্র সৈকত আর অন্যপাশে রয়েছে সবুজ পাহাড়ের সারি। উদ্যানে অনেকগুলো জলপ্রপাত রয়েছে, যার মধ্যে হিমছড়ি জলপ্রপাতটি সবচেয়ে বিখ্যাত। হিমছড়ি জাতীয় উদ্যান একটি জনপ্রিয় পর্যটন কেন্দ্র।

## জীববৈচিত্র্য
হিমছড়ি জাতীয় উদ্যান একটি চিরসবুজ ও প্রায়-চিরসবুজ ক্রান্তীয় বৃক্ষের বনাঞ্চল। বনের ১১৭ প্রজাতির উদ্ভিদের মধ্যে ৫৮ প্রজাতির বৃক্ষ,১৫ প্রজাতির গুল্ম, ৪ প্রজাতির তৃণ, ১৯ প্রজাতির লতা এবং ২১ প্রজাতির ভেষজ।

হিমছড়ি বনাঞ্চল হাতির আবাসস্থল বলে ধারণা করা হয়। এছাড়া এ বনে মায়া হরিণ, বন্য শুকর ও বানর দেখা যায়। এ বনে ৫৫ প্রজাতির স্তন্যপায়ী, ২৮৬ প্রজাতির পাখি, ৫৬ প্রজাতির সরীসৃপ ও ১৬ প্রজাতির উভচর প্রাণী পাওয়া যায়। হিমছড়ি বনাঞ্চল উল্লুকের আবাসস্থল।

পাখিপ্রেমীদের জন্য হিমছড়ি জাতীয় উদ্যান একটি আদর্শ স্থান। এর ২৮৬ প্রজাতির পাখির মধ্যে ময়না, ফিঙ্গে ও তাল বাতাসি উল্লেখযোগ্য।

## চিত্রশালা

Harmony of boats.jpg
পাহাড় সমুদ্রের মিলন মেলা.jpg
পাহাড় সাগর.jpg
Fall on the Way to Himchari.JPG
Asian Elephant, Himchori.jpg


## তথ্যসূত্র

## বহিঃসংযোগ

বিষয়শ্রেণী:বাংলাদেশের জাতীয় উদ্যান
বিষয়শ্রেণী:কক্সবাজার জেলার দর্শনীয় স্থান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
নকিয়া ই৫২

thumb|
**নকিয়া ই৫২** হলো একটি স্মার্ট ফোন যা এসেছে নকিয়া ই সিরিজ থেকে। এটি একটি সিম্বিয়ান OS v9.3 যন্ত্র যার পর্দার মাপ হলো ২৪০x৩২০। এটি পাওয়া যাচ্ছে কালো, কালো অ্যালুমিনিয়াম, কালো ধূসর অ্যালুমিনিয়াম, সাদা অ্যালুমিনিয়াম ও সোনালী অ্যালুমিনিয়াম। এটাতে ১জিবি মাইক্রো এসডি মেমোরী কার্ড দেয়া থাকে, কিন্তু এটাতে সাপোর্ট করে ১৬ জিবি মাইক্রো এসডি মেমোরী পর্যন্ত। এটাতে ৬০ এমবি মেমোরী দেয়াও আছে।

এটা নকিয়া ই৫১ এর একটি সফল সংস্করণ। এটা বাজারে এসেছিল নকিয়া ই৫৫ এর সাথেই, যার বৈশিষ্ট ও রূপ একই। ব্যতিক্রম শুধু ঐতিহ্যগত T9 কিপ্যাড। সর্ব শেষ ফার্মওয়ার ভার্শন হলো v081.003 রিলিজ হয়েছে ডিসেম্বর ২৫,২০১১ ।

## বৈশিষ্ট
* একসেলোমিটার সেন্সর (অটোম্যাটিক ল্যান্ডসক্যাপ/পরট্রেইল ভিউ)
* ওয়ার-টাচ কি'স
* ইউ এস বি চার্জিং
* ৩.৫এম এম স্ট্যান্ডার্ড অডিও কানেক্টর
* TCP/IP সাপোর্ট
* ডাটা মডেম হিসেবে ব্যবহার যোগ্য
* ব্লুটুথ 2.0 EDR, A2DP
* 3.5G সাপোর্ট
* WAP 2.0/XHTML, HTML Browser (Flash Lite 3.0 সাপোর্ট)
* ডিজিটাল হোম সাপোর্ট
* Push To Talk (PTT)
* SMS, MMS, Email সাপোর্ট
* Stereo এফ এম রেডিও with RDS
* ফাইল প্রিন্ট করতে ব্যবহার করা যায় LPR বা USB PictBridge-সমৃদ্ধ প্রিন্টার
* MTP (Mobile Transfer Protocol) সাপোর্ট
* Java with MIDP 2.1 and CLDC 1.1, JavaScript 1.3 and 1.5 browser support
* ভয়েস রেকর্ডার
* ভয়েস কমান্ড সমর্থনযোগ্য
* স্মর্ট ডায়ালিং
* টেক্স মেসেজ এবং ইমেইল - অডিও রিডার
* ৮ ঘণ্টা কথা বলা যায়
* ২৩ ঘণ্টা গান শুনা যায় (ব্যাটারির উপর নির্ভর করে, যদি নতুন হয় তাহলে ২৩ ঘণ্টা)
* ২৩ দিন স্ট্যানড বাই
* PDF রিডার
* রিমোট লক
* কুইক অফিস ভিউয়ার/ইডিটার - ওয়ার্ড, এক্সেল, পাওয়ার পয়েন্ট সাপোর্ট (বিনামূল্যে হালনাগাদ করা যায় অফিস ২০০৭ এর ফরম্যাট সাপোর্ট)
* পাওয়ার স্যাভার মোড

## ব্যাটারির স্থায়ীত্ব
ফোনটির আছে ব্যতিক্রমি ব্যাটারি লাইফ। এটাকে তৈরি করা হয়েছে এই উদ্যেশ্যে যে ৫.৫ ওয়াট-ঘণ্টা, ১৫০০ mAh, ৩.৭V ব্যাটারি দিয়ে ২৭ দিন সাভাবিক ব্যবহার করা যায়। নকিয়ার অন্যান্য মোবাইল বা অন্য কম্পানির মোবাইল গুলো থেকে এটা অনেক বেশি অন্যান্য মোবাইল থেকে। যদি ওয়াই ফাই, ব্লুটুথ ব্যবহার করে কোন VOIP ক্লাইন্ট ব্যবহার করা হয়,ব্যাটারি প্রায় ২৪ ঘণ্টার মত চলবে।

## তথ্যসূত্র

## বহিঃসংযোগ
* 

বিষয়শ্রেণী:২০০৯-এ প্রবর্তিত মোবাইল ফোন
বিষয়শ্রেণী:নোকিয়া ইসিরিজ
বিষয়শ্রেণী:ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
প্রাচ্য সমস্যা

[thumb|right|400px|At the height of its power (1683), the [Ottoman Empire controlled territory in the Near East and North Africa, as well as Central and Southeastern Europe.]] 
ইউরোপে পূর্বাঞ্চল বা বিশেষ করে তুর্কি অধিকৃত অঞ্চল নিয়ে যে জটিল রাজনৈতিক অবস্থার সৃষ্টি হয়েছিল তাকে ইউরোপের ইতিহাসে **প্রাচ্য সমস্যা** () বলা হয়ে থাকে। প্রাচ্য সমস্যা ছিল একান্তই ইউরোপীয় সমস্যা। এশিয়া ইউরোপ আফ্রিকার বিশাল অঞ্চলের ওপর বিস্তৃত তুরস্ক সাম্রাজ্যের অস্বাভাবিক দ্রুতগতিতে অধঃপতন আধুনিক যুগের প্রাচ্য সমস্যার মূল কারণ ছিল। আর তুরস্কের এই অধঃপতনকে কেন্দ্র করে বিভিন্ন ইউরোপীয় রাষ্ট্রগুলির মধ্যে যে স্বার্থ সংঘাত দেখা দেয় এবং তুরস্ক সাম্রাজ্যের বসবাসকারি বিভিন্ন খ্রীষ্টধর্মীয় জাতিগোষ্ঠির মধ্যে যে রাজনৈতিক চেতনার উদয় হয় তার ক্রিয়া প্রতিক্রিয়ার ফলে প্রাচ্য সমস্যার পুর্নাঙ্গ পরিনতি ঘটে।

বিষয়শ্রেণী:ইউরোপের ইতিহাস
বিষয়শ্রেণী:উসমানীয় সাম্রাজ্যের রাজনীতি
বিষয়শ্রেণী:কূটনীতি
বিষয়শ্রেণী:বলকানের ইতিহাস
বিষয়শ্রেণী:আন্তর্জাতিক সম্পর্কের ইতিহাস
বিষয়শ্রেণী:কূটনীতির ইতিহাস
লাল অতিদানব তারা

[thumb|right|Size comparison between a red supergiant ([Antares) and the Sun. The dashed circular curve indicates the size of the orbit of Mars. A smaller red giant (Arcturus) is also shown.]]

**লাল অতিদানব** একপ্রকার অতিদানব তারা (ঔজ্জ্ব্ল্য শ্রেণীঃ **I**) যাদের বর্ণালীর ধরন K অথবা M টাইপ। এই তারাগুলো মহাবিশ্বে আয়তনের দিক দিয়ে সর্ববৃহৎ তারা কিন্তু ভরের দিক দিয়ে নয়। আর্দ্রা এবং জ্যেষ্ঠা বহুল পরিচিত তারা যেগুলো লাল অতিদানব তারার উদাহরণ।

তারার কেন্দ্রে হাইড্রোজেন গ্যাস নিঃশেষ হয়ে গেলে কিন্তু তখনও পর্যন্ত হিলিয়াম গ্যাসের জ্বালানী বিদ্যমান থাকলে, সূর্যের ভরের ১০ গুণ বড় তারাগুলো সাধারণতঃ লাল অতিদানব তারায় পরিণত হয় । এই ধরনের তারার ব্যাস অনেক বড় হয় কিন্তু উপরিপৃষ্ঠের তাপমাত্রা খুবই কম ( ৩৫০০-৪৫০০ কেলভিন) থাকে। সর্ববৃহৎ লাল অতিদানব তারা গুলো হচ্ছে VY Canis Majoris, VV Cephei A, V354 Cephei, RW Cephei এবং KW Sagittarii, যাদের সকলের ব্যাসই সূর্য থেকে ১৫০০ গুণ বড়। অধিকাংশ লাল অতিদানব তারাগুলোর ব্যাস সূর্যের ব্যাসের ২০০-৮০০ গুণ বড় হয়ে থাকে। এরা সাধারণরঃ ১০-১০০ মিলিয়ন বছর টিকে থাকে এবং গুচ্ছাকারে থাকে।

সূর্যের ভরের ১৫ গুণ বড় তারাগুলোতে যে পরিমাণ হাইড্রোজেন থাকে তা জ্বালানীরূপে নিঃশেষ হতে সূর্যের জীবনকালের একহাজার ভাগের এক ভাগ সময় লাগে। এরপর এটি লাল দানব তারায় পরিণত হয় কিন্তু যখন এটি নিউক্লিয়ার ফিসন বিক্রিয়ার ত্রৈ-আলফা স্তরে পৌঁছায়, এটি কিছুকাল যাবৎ জ্বলতে থাকে এবং এর আয়তন আরো বেড়ে যায়। উজ্জ্ব্ল লাল তারাগুলো তখন লাল অতিদানব তারায় পরিণত হয়। কালপুরুষ নক্ষত্রমন্ডলের আর্দ্রা তারাটি লাল অতিদানব তারার একটি উদাহরণ। এর পরম-প্রভার মান -১০ মাত্রা পর্যন্ত হতে পারে যেখানে সূর্যের মান +৫।

বিষয়শ্রেণী:নক্ষত্রের প্রকারভেদ
বিষয়শ্রেণী:এম-টাইপ অতিদানব
বিষয়শ্রেণী:নাক্ষত্রিক ঘটনা